text: সমালোচকদের এবার দাতভাঙ্গা জবাব দিলেন ক্যারিবিয়ান 'ক্রিকেট দানব' গেইল ! - প্র... - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড
  সমালোচকদের এবার দাতভাঙ্গা জবাব দিলেন ক্যারিবিয়ান 'ক্রিকেট দানব' গেইল ! ----- প্র...
  সমালোচকদের এবার দাতভাঙ্গা জবাব দিলেন ক্যারিবিয়ান 'ক্রিকেট দানব' গেইল !
  স্পোর্টস আপডেট ডেস্ক - অস্ট্রেলিয়াতে বিগ ব্যাশ টি২০ লিগে খেলতে গিয়ে বেশ সমালোচনার মুখে পড়েছিলেন ক্যারিবিয়ান ক্রিকেট দানব ক্রিস গেইল। সেই আসরে এক নারী সাংবাদিককে সাক্ষাৎকার দেওয়ার সময় ঠাট্টা করে তাকে ডিনারের (ড্রিঙ্কস) প্রস্তাব দেন ক্রিস গেইল, এরপরে নারী সাংবাদিককে লজ্জা পেতেও মানা করেন তিনি। এই ঘটনার পর অনেকেই তার সমালোচনা করেছেন, তাদের মধ্যে অন্যতম ছিলেন ইয়ান চ্যাপেল, অ্যান্ড্রু ফ্লিনটফ এবং ক্রিস রজার্স।
  তবে এবার মুখ খুলেছেন খোদ ক্রিস গেইল। নিজের আত্মজীবনী নিয়ে 'সিক্স মেশিন' নামে একটি বই লিখেছেন তিনি, আর সেখানে তিনি এই তিন সাবেক ক্রিকেটারের বেশ ভালো সমালোচনা করেছেন। তবে এই সমালোচনার পিছনে তিনি যুক্তিও তুলে ধরেছেন। ইতোমধ্যে এ নিয়ে ইন্টারনেটে বেশ আলোড়নও তৈরি হয়েছে।
  "আমি কোন গোয়েন্দাগিরি করিনি, রজার"
  এই বইতে ক্রিস রজারকে গেইল দুই মুখওয়ালা সাপ বলে অভিহিত করেছেন। তিনি লিখেছেন, "রজার তুমি কিভাবে আমার সমালোচনা করতে পার যখন অধিকাংশ সময় তুমি আর আমিই বারে বসে আড্ডা মারতাম? আমি কোন গোয়েন্দাগিরি করে আসিনি, তোমার মুখ থেকেই আমি তোমার অনেক কাহিনী শুনেছি। এরপর থেকে আমার নামে কিছু বলার চেয়ে, তোমার উচিৎ একটি গাজর চিবানো।"
  "আমাকে নিষিদ্ধ কর, তুমি ক্রিকেটকে নিষিদ্ধ করবা"
  ক্রিস গেইলের সবচেয়ে বেশী সমালোচনা করেছিলেন ইয়ান চ্যাপেল, সেই ঘটনার পর তিনি বলেছিলেন গেইলকে সব ধরনের ক্রিকেট থেকে নিষিদ্ধ করা উচিৎ। তার এই সমালোচনার বেশ ভালোই জবাব দিয়েছেন ক্রিস গেইল। গেইল লিখেছেন, "ইয়ান চ্যাপেল আমাকে সব ধরনের ক্রিকেট থেকে নিষিদ্ধ করতে বলেছে। ইয়ান চ্যাপেল, ওয়েস্ট ইন্ডিজের একজন ক্রিকেট কর্মকর্তাকে বেআইনি আক্রমণের দায়ে দোষী সাব্যস্ত হয়েছিলে তুমি। তুমি এই পুরো মহাবিশ্বকে কিভাবে নিষিদ্ধ করবে বস? শেষমেশ ক্রিকেটকেই নিষিদ্ধ করতে হবে তোমার জন্য।"
  "আমাকে উপদেশ দিতে হবেনা"
  ক্রিস গেইলের এই যুক্তিযুক্ত সমালোচনা থেকে রেহাই পাননি সাবেক ইংলিশ ক্রিকেটার অ্যান্ড্রু ফ্লিনটফও। গেইলের সেই ঘটনার পর ফ্লিনটফও তার ভালোই সমালোচনা করেছিলেন। গেইল লিখেছেন, "ফ্রেডি ফ্লিনস্টোন, তোমার মতন একজন যুবক ভায়াগ্রা নেয়? দুঃখজনক ব্যপার। ভবিষ্যতে আমাকে উপদেশ দিতে হবেনা, নিজেকে নিয়ে আগে ভাবো। তিনি আরও লিখেছেন, "ফ্রেডি শুধু একটি আঘাতই চিরজীবন মনে রাখবে, সেটি হল সে যখন আমার বিপক্ষে খাটো লেন্থের বল করত আর আমি তাকে সজোরে ব্যাকওয়ার্ড পয়েন্টে চারের জন্য আঘাত করতাম।"
  এদিকে গেইল নতুন করে আবার বিতর্কের মধ্যে পড়েছেন। টাইম সাময়িকীর নারী সাংবাদিক শার্লট এডওয়ার্ডসকে দেওয়া এক সাক্ষাৎকারে নতুন করে এমন কিছু মন্তব্য করেছেন, যা তোলপাড় ফেলেছে চারদিকে।
  যৌন ইঙ্গিতে ভরপুর এই সাক্ষাৎকারটি পড়ে দারুণ হতাশ ইংলিশ কাউন্টি দল সামারসেটের প্রধান নির্বাহী গাই ল্যাভেন্ডার। আইপিএলের পরপরই গেইলের ইংল্যান্ডে সমারসেটের হয়ে টি-টোয়েন্টি ব্লাস্ট প্রতিযোগিতায় খেলার কথা।
  ল্যাভেন্ডার বলেছেন, 'এই সাক্ষাৎকারের ব্যাপারে এখনো গেইলের সঙ্গে সরাসরি কোনো কথা হয়নি। তবে গত মৌসুমে গেইল সম্পর্কে আমাদের অভিজ্ঞতা ছিল খুবই ইতিবাচক। মাঠে ও মাঠের বাইরে দুই জায়গাতেই তাঁর সম্পর্কে আমার অভিজ্ঞতা ভালো ছিল।'